OpenLLM-France/wikimedia huggingface dataset:
# Klara Hitler

Klara Hitler (Spital, Austria 1860ko abuztuaren 12a - Linz, 1907ko abenduaren 21a) Adolf Hitlerren ama izan zen.

## Biografia

Haurtzaroa eta gaztaroa (1860-1885)
Klara Polzl 1860an jaio zen Spitalen, Austriako iparraldean dagoen herri txiki batean. Bere gurasoak Johann Baptist Pölzl nekazari txikia eta Johanna Hiedler ziren. Senar-emazteak hamaika seme-alaba izan zituzten, eta horietatik hiru baino ez ziren atera haurtzarotik: Klara, zaharrena, Johanna eta Theresia. Klararen amaren aldeko aitona Johann Nepomuk Hiedler zen (Hüttler, abizenak "landa-eremuko jabe txikia" esan nahi du, eta garaiko dokumentazioan hainbat grafia ditu), eta haren anaia, Johann Georg Hiedler, Maria Anna Schicklgruber-ekin ezkondu zen, Aloisi Hitlerren ama eta, beraz, Adolf Hitlerren beraren amona.
Loisiren bataio erregistroan aitaren izena zuriz agertzen denez, ez dago argi hau Georg bera zenik, baizik eta Nepomuk, Maria Anna hil eta gutxira Aloisi bere etxaldera bizitzera eraman zuena. Nolanahi ere, Klara eta Aloisi estu ahaidetuta zeuden, eta aitona-amonetako baten nortasunari buruzko ziurtasunik ezak oinarririk gabeko espekulazioak eragin zituen Adolf Hitler juduen balizko jatorriari buruz.
Klara Braunau am Inn-era joan zen 1876an, hamasei urte zituela, Aloisi lehengusuaren eta Anna Glassl lehen emaztearen etxean neskame gisa zerbitzatzera. Aloisik hogeita hemeretzi urte zituen orduan, eta aduana-funtzionario gisa lan egiten zuen. Handik gutxira, Franciska Matzelberger neskame gaztearekin hasi zen harremanetan, eta Annarekin 1880an banandu bezain laster hasi zen harekin bizitzen. Frantziskak Klarak etxea uzteko eskatu zuen, 1883an Aloisirekin ezkondu zen eta bi seme-alaba izan zituzten, baina 1884an tuberkulosiak jota hil zenean, Aloisik Klara Braunaura itzularazi zuen.

## Kanpo estekak

* Datuak: Q158314
* Multimedia: Klara Hitler / Q158314
# Klaratar

Santa Klararen ordena (Ordo Sanctae Clarae, O.S.C.) edo Klaratarrak frantziskotar familiaren adar bat da eta bigarren ordena frantziskotarra osatzen du.

## Historia

Klara Asiskoak San Frantziskoren eredua jarraitu nahiean sortu zuen elkartea. Frantzisko berak onartu zituen lehenengo mojak (tartean Klararen ahizpa Ines) eta benediktarrekin bizitzera bidali zituen auraudi propio baten faltan. Laster, Cortonako Guido apezpikuak Asisko San Damian elizatxoa utzi zien han bizi zitezen eta hantxe sortu zuten lehenengo elkartea Frantziskoren gomendioekin.
Zenbait oztopo gainditu ondoren eta Frantziskoren bitartez, bizitza erregela propioa lortu zuten, modu honetan Klara da Elizaren historian Erlijio-ordena batetako erregela idatzi zuen lehenengo emakumea.
Tradizioak dioenez, Italiatik at fundatutako lehenengo komentua Nafarroan sortu zuten klaratarrek, Iruñeako harresietatik kanpo 1227-1228 urtean hemendik bertze komentu batzuk sortuz Tutera(1257) eta Lizarran (1262). Iruñeako fundazioa Erriberrira mugitu zen eta oraindik dirau.

## Bizimodua

Erlijio-ordena honetan sartzen denak pobrezia-botoa bere egiten du, eta ez dute norberaren inolako ondasunik edo dirurik. Dutena, klaratarrentzat izaten da beti ere. Euren esanetan: Ebanjelioan aita San Frantziskok eta ama Santa Klarak pobrezia betetzeko esan digute, eta horri eusten diogu. Ez dute pentsiorik eta antzekorik kobratzen. Inork ez du kontu pertsonalik eta dena komunitatearentzat izaten da. Komentuaren gastuetarako erabiltzen dute diru hori, eta soberakinak misioetarako edota antzeko ekimenak laguntzeko bideratzen dute.
Hauxe da Klaratar baten eguneroko bizimodua:
* Goizeko 06:00etan jaikitzen dira.
* 06:30ean kaperara sartzen dira, otoitzak eta errezuak egitera
* 07:45ak arte egoten dira kaperan.
* 12:00etan angelusa errezatzen dute, eta gero salmo batzuk. Jauna erretiratzen dute ondoren, eta bazkaltzeko biltzen dira guztiak. Bazkalostean, denen artean biltzen dituzte ontziak.
* 14:00ak arte solasean aritzen dira, «errekreoa» esaten dioten ordua izaten da hori.
* 14:00etatik aurrera, berriz, aisialdirako denbora izaten dute, bakoitzak nahi duena egiteko.
* 15:00etan berriro kaperara itzultzen dira.
* 18:00ak arte berriro aisialdirako denbora izaten dute.
* 18:00etan bildu, eta 18:30ak arte otoitz egiten dute.
* 18:30ean, berriz, meza izaten dute komentuko elizan, eta ateak zabalik egoten dira herritarrentzat.
* 19:45an irten eta 20:00etan afaltzen dute.
* 21:00tan azken otoitza egiten dute.
* 22:00etatik aurrera «libre», elkarrekin hitz egin edo nahi dutenean ohera joateko.

## Klaratarren komentuak Euskal Herriak

* Santa Klara komentua (Azkoitia)
* Bidaurretako Santa Klara monasterioa (Oñati)
* Santa Klara komentua (Zarautz)
* Aingeruetako Andre Mariaren komentua (Arizkun)

## Kanpo estekak

* Datuak: Q733658
* Multimedia: Poor Clares / Q733658
# Klarion

Klariona arbeletan margotzeko erabiltzen den objektua da. Kleraz egina egon daiteke edo igeltsua, ura eta kaolina nahasten da molde baten barruan. Izena frantsesezko crayonetik dator, arkatza.
Idazteko erabiltzen denean normalean zuria izaten da eta ezabatzeko feltroarekin garbitzen da.
Billar jokoan ere erabiltzen da klariona, makilaren punta osatzen duen kuxintxoa malgu eta heze egoteko, horrek kolpe zuzenagoak ematen laguntzen baitu. Billar jokoetan erabiltzen den klariona urdina izan ohi da, baina 2017an Finlandiako enpresa batek zabaldu duen produktu patentatua (Taom markakoa) horixka da, eta kolpe hobeak ematen laguntzen omen du.

## Erreferentziak

* ↑ «https://blog.betway.com/snooker/how-taom-chalk-is-making-kicks-in-snooker-a-thing-of-the-past/» blog.betway.com (Noiz kontsultatua: 2018-05-09).
* ↑ (Ingelesez) News, Blasting. «Snooker: Is this new chalk really the future?» Blasting News (Noiz kontsultatua: 2018-05-09).

## Kanpo estekak

* Datuak: Q147690
* Multimedia: Chalk sticks / Q147690
# Klara Maria Pomerania-Barthekoa

Klara Maria Pomerania-Barthekoa (1574ko uztailaren 10 - 1623ko otsailaren 19) Grifoaren Etxeko kide izan zen, eta Mecklenburg-Schwerin-Ivenackeko dukesa ezkontzagatik. Bigarren aldiz ezkondu zen Augusto Gaztearekin, orduan Hitzackerreko jauna, eta 1635etik Brunswick-Wolfenbütteleko printzea, baina Klara Maria ez zen inoiz printzesa izan, lehenago hil baitzen.
Franzburgen jaio zen, eta Bogislao XIII.a Pomerania-Bartheko dukearen bigarren umea eta alaba nagusia zen, Klara Brunswick-Luneburgekoa lehen emaztearekin.

## Genealogia

Zuhaitz genealogikoa :
Philip I, Duke of Pomerania
Bogislaw XIII, Duke of Pomerania
Maria of Saxony, Duchess of Pomerania
Klara Maria Pomerania-Barthekoa
Francis, Duke of Gifhorn
Clara of Brunswick-Lüneburg
Klara Saxonia-Lauenburgekoa :

## Kanpo estekak

* Datuak: Q6317011
* Multimedia: Clara Maria of Pomerania (1574-1623) / Q6317011
# Klarionak (Oteiza)

Klarionak Jorge Oteizaren eskala txikiko artelanak dira, eskala handiko eskultura alde batera utzi ondoren garatu zituenak. Klarionez egindako piezekin esperimentatu zuen hainbat urtez Klarionen Laborategia deitu zuen tailerrean (zeinean lan egin zuen 1857 eta 1974 urteen artean).
Oteizak 1959an tamaina handiko eskultura betiko baztertzen zuela iragarri zuen, baina klarionak eta beste material batzuekin (latorria, igeltsua, papera, zura...) modelo txikiak egiten jarraitu zuen.

## Erreferentziak

* ↑ «Laboratorio de tizas» www.laboratoriodetizas.net (Noiz kontsultatua: 2019-09-03).
* ↑ «Jorge Oteiza - Obra | ARTIUM - Biblioteca y Centro de Documentación» catalogo.artium.org (Noiz kontsultatua: 2019-09-03).
* ↑ Chamizo, Mikel. (2013). «Ramón Lazkano compone su laboratorio de tizas musical - GARA» gara.naiz.eus (Noiz kontsultatua: 2019-09-03).

## Kanpo estekak

* Datuak: Q67006004
# Klara Isabel Gutierrez

Klara Isabel Gutierrez pedagogo gipuzkoarra da paleontologiazalea eta geologiazalea ere badena. Aranzadi Zientzia Elkarteko Geologia Saileko partaidea da eta Jose Angel Torres Saenz senarrarekin hiru museo edo erakustoki sortu zituen geologiaz: Oiartzungo Ikasgune Geologikoa (Luberri), Igeakoa eta Mutrikokoa.

## Lan paleontologikoa

Jose Angel Torresekin batera geologiaren zirrikituetan barrena ibili ziren batera. Hamaika proiektutan parte hartuta: Igeako indusketak, Errioxako Paleontologiaren Interpretazio Zentroaren sorkuntza, eta Mutrikuko Nautilus Interpretazio Zentroarena. Lan-talde horretan Klararen lana zientziaren dibulgazioan eta alde pedagogikotik bideratu dira beti.
Errioxako Igea herrian Baryonyx eta Hypsilophodon dinosauroen zenbait hezur aurkituta ohar zientifiko bat argitaratu zuten, eta geroago Londresko Historia Naturalaren Museoko Angela Milner zientzialaria zeharo txunditurik geratu zen aurkitutako izterra ikusi zuenean. 120 milioi urte atzerako hezurrak ziren haiek.

## Idazlanak

Luberritik hainbat argitalpen egin dira. eskuliburuak eta fitxa didaktikoak tartean:
* Oiartzun haranaren geologia = Geología del Valle de Oiartzun. (1998), 1. Luis Ignacio Viera Ausejo-rekin. argitalpena. argitaraldia) [Itzultzailea, Manu Gañan Valero] Oiartzungo Udala, Kultura Batzordea, ISBN 84-88917-04-X. PMC 42861004.
* Euskal Herriko Historia Geologikoa. Jose Angel Torres eta Klara Gutierrez
* Euskal Herriko Historia Geologikoa. Fitxa Didaktikoak.Jose Angel Torres eta Klara Gutierrez
* La Rioja de los dinosaurios : un ecosistema de hace 120 millones de años. Luis Viera; José Ángel Torres Sáenz, Aranzadi, 2013
* EBOLUZIOA, dinosauroetatik hegaztietara.

## Omenaldiak

* Oiartzuneko udalak 2021eko urtekarian aipamen berezi bat egin zuen Jose Angel Torresek herriari egindako ekarpena aitortzeko. Haren alargun Klara Gutierrezek eta Jon eta Aitor semeek jaso zuten oroigarria.

## Erreferentziak

* 1 2 3 «Urtekaria eta Mugarriren liburua aurkeztu zituzten» El Diario Vasco 2021-08-03 (Noiz kontsultatua: 2022-08-05).
* ↑ «Argitalpenak» luberri.org (Noiz kontsultatua: 2022-08-05).
* ↑ Torres Sáenz, José Angel. (1998). Oiartzun haranaren geologia = Geológia del Valle de Oiartzun. (1. argitalpena. argitaraldia) Oiartzungo Udala, Kultura Batzordea ISBN 84-88917-04-X. PMC 42861004. (Noiz kontsultatua: 2022-08-05).
* ↑ «"EBOLUZIOA, dinosauroetatik hegaztietara"» luberri.org (Noiz kontsultatua: 2022-08-05).
* ↑ «Oiartzun urtekaria 2021 by Oiartzungo Udala - Issuu» issuu.com (Noiz kontsultatua: 2022-08-05).

## Ikus, gainera

* Oiartzungo Ikasgune Geologikoa (Luberri)
* Aranzadi Zientzia Elkartea

## Kanpo estekak

* luberrimuseoa.eus webgune ofiziala
* Luberri. Oiartzungo Ikasgune Geologikoa Eusko Jaurlaritzak sortutako museoen webguneak.
* Datuak: Q113614163
# Klara Saxonia-Lauenburgekoa

Klara Saxonia-Lauenburgekoa (Lauenburg/Elba, 1518-1576) Saxonia-Lauenburgeko printzesa izan zen jaiotzez eta Brunswick-Lüneburgekoa dukesa ezkontzaz. Magno I.a Saxonia-Lauenburgekoaren eta Katalina Brunswick-Wolfenbüttelekoaren alaba zen, Henrike I.a Brunswick-Wolfenbüttelekoaren biloba.
Frantzisko Brunswick-Gifhornekoarekin ezkondu zen 1547ko irailaren 29an Neuhaus in Darzingeko gazteluan. Klara pertsona ona izatearen fama zuen, eta belar-garagardoa egiten zuen (Kräuterbier) pobre eta gaixoentzat.

## Genealogia

Zuhaitz genealogikoa :
Katherine von Braunschweig-Lüneburg-Gifhorn
John V, Duke of Saxe-Lauenburg
Philip II, Duke of Pomerania
Magnus I, Duke of Saxe-Lauenburg
Dorothea of Brandenburg, Duchess of Saxe-Lauenburg
Klara Maria Pomerania-Barthekoa
Klara Saxonia-Lauenburgekoa
Henry IV, Duke of Brunswick-Lüneburg
Katharina of Pomerania
Catherine of Brunswick-Wolfenbüttel, Duchess of Saxe-Lauenburg
Katalina Pomeraniakoa
Erdmut of Pomerania
Clara of Brunswick-Lüneburg
Bogislaw XIV, Duke of Pomerania
George II, Duke of Pomerania
Ulrich, Duke of Pomerania
Francis, Duke of Pomerania
Anna of Pomerania :

## Kanpo estekak

* Datuak: Q1744428
* Multimedia: Clara of Saxe-Lauenburg / Q1744428
# Kicking Horse (Montana)

Kicking Horse Ameriketako Estatu Batuetako erroldak esleitutako leku bat da. Lake konderrian dago, Montana estatuan. 76 biztanle ditu, 9,208894 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q955952
# Kidderminster

Kidderminster, Ingalaterra erdialdean dagoen udalerri bat da, Worcestershire konderrian.
2021ean 57.400 biztanle zituen.
* Datuak: Q844062
* Multimedia: Kidderminster / Q844062
# Kidal eskualdea

Kidal Mali ipar-ekialdeko eskualdea da. 151.430 km²ko azalera du, zati handiena Adrar des Ifoghas mendigunean. Hiriburua Kidal da.
2012ko apiriletik de facto Azawaden Askapen Nazionalerako Mugimenduak (MNLA) dauka eskualdearen kontrola. MNLAk eta Ansar Dine talde islamistak Azawaden independentzia aldarrikatu zuten, baina nazioarteak Maliren parte dela irizten dio.

## Geografia

Kidal eskualdeak mendebaldean Tonbuktu eskualdearekin du muga, hegoaldean Gao eskualdearekin, ekialdean Nigerrekin eta iparraldean Aljeriarekin. Hiri handienak Kidal, Tessalit eta Aguel'hoc dira.
Basamortuko klima dauka. Egunez tenperatura 45 °C-ra irits daiteke eta gauez 5-12 °C-ra.

## Demografia

2009an 67.638 biztanle zituen. Tuareg (Kel Tamasheq) da etnia nagusia eta songhai, kunta eta arabeak ere daude.

## Banaketa administratiboa

Kidal eskualdea lau barrutitan (cercle) banaturik dago: Abeïbara, Kidal, Tessalit eta Tin-Essako.

## Erreferentziak

* Artikulu hau hasteko Frantsesezko Wikipediako Région de Kidal artikuluko informazioa erabili zen.

## Kanpo estekak

* Datuak: Q338988
* Multimedia: Kidal Region / Q338988
# Kidder konderria (Ipar Dakota)

Kidder konderria (ingelesez: Kidder County) Ipar Dakotako konderri bat da, Ameriketako Estatu Batuetan. Hiriburua Steele da. 2010eko zentsuaren arabera 2.435 biztanle zituen, Kidder kilometro koadroko azaleran.

## Geografia

Kidder konderriak 3.711,23 kilometro koadro ditu. Horietatik 211,66 ura dira. Beste 3.499,56 lurra dira. Biztanleria dentsitatea 0,66 da.

## Demografia

2010eko zentsoan bizi ziren 2.435 pertsonetatik 2.400 txuriak edo hispanoak dira. Horietatik hispano edo latino kategorian 71 dira. 6 beltzak edo afroamerikarrak. 3 amerikar natiboak ziren eta 0 Hawaii edo Pazifikoko irletako natiboak. 22 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 4 pertsonek kokatzen zuten.

### Biztanleria piramidea
## Kanpo estekak

* Datuak: Q135330
* Multimedia: Kidder County, North Dakota / Q135330
# Kidder (Missouri)

Kidder Missourieko hiri bat da. Caldwell konderrian kokatua dago. 2010ean 323 biztanle zituen, 1,04 kilometro koadrotan banatuta.

## Ikus, gainera

* Caldwell konderria

## Kanpo estekak

* Datuak: Q962968
# Kickeshausen

Kickeshausen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 44 biztanle zituen 1,53 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q560504
* Multimedia: Kickeshausen / Q560504
# Kidal

Kidal (Tifinagh alfabetoan: ⴾⴸⵍ) Mali ipar-ekialdeko udalerria eta Kidal eskualdeko hiriburua da. Azawaden dago, Adrar des Ifoghas mendigunearen bihotzean, Gaotik 350 km iparraldera. 2009an 25.617 biztanle zituen.
2012ko martxoaren 30ean Azawaden Askapen Nazionalerako Mugimenduko miliziano tuaregek Kidal eta bertako base militarraren kontrola eskuratu zuten. Maliko Junta Militarreko bozeramaile batek esan zuenez, «Kidalgo herritarren bizitza zaintzeko, buruzagitza militarrak erabaki zuen borroka ez luzatzea». Ondorengo egunetan matxinoek Gao eta Timbuktu hartu zituzten, eta apirilaren 6an Azawadeko independentzia aldarrikatu zuten.

## Erreferentziak

* ↑ Maliko tuareg matxinoek orain arteko hiririk handiena «askatu» dute iparraldean Berria.info
* ↑ Maliko tuareg matxinoek erasoan aurrera egin dute, Gao hiri estrategikoraino Berria.info
* ↑ Errebeldeek aske aldarrikatu duten lurralde tuaregean izan da ETB Eitb.com

## Kanpo estekak

* Datuak: Q650100
* Multimedia: Kidal / Q650100
# Kiddcreekita

Kiddcreekita mineral bat da.

## Ezaugarriak

Kiddcreekita elementu kimiko mineralaren formula kimikoa hau da: ${\ce {Cu6SnWS8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Kiddcreekite: Mineral information, data and localities.» www.mindat.org (Noiz kontsultatua: 12-05-2019).
# Kickstarter

Kickstarter proiektu sortzaile eta berriak finantzatzeko erabiltzen den mikromezenasgo webgunea da. Arlo teknologikoan ezezagunak diren asmakizun berriak ezagutzeko oso baliagarria da. Plataforma hau 2009ko apirilaren 28an sortu zen.
Jendea saiatu behar da bere produktua saltzen, aurkeztuz eta azalduz. Ondoren, inbertitzaileek dohaintzen bitartez diru eskaini dezakete etorkizunera begira. Webgunearen bilakaera esponentziala da, eta pertsona ezezagunentzat aukera bikaina da. Baita curriculum vitae moduan erabiltzen da. Izan ere, enpresa handiek langile berriak hemen bilatzen dituzte.

## Proiektu arrakastatsuak eta polemikoak

Badira zenbait proiektu milioi dolarreko laguntzak jaso dituztenak. Star Citizen bideo-jokoak, adibidez, 80.000.000 dolar lortu zituen urte batean. Era berean, ordu batean milaka euro lortzen dituzten ideiak badaude.
Dena den, webguneak eskaintzen duen askatasuna askotan eragiten du polemika egotea partaideen artean. Adibidez, 2014. urtean Estatu Batuetako mutil batek ideia maniako bat aurkeztu zuen: bideokoko biolentokin jolasten zenituen bitartean odola xurgatzen zizun hodia, jotzen edo tiro egiten zizutenean.

## Kanpo estekak

* Datuak: Q34755
* Multimedia: Kickstarter / Q34755
# Karlstadt

Karlstadt Alemaniako hiri-udalerri bat da, Bavaria estatuan. Azken zentsuaren arabera 14.995 biztanle zituen, 98,15 kilometro koadroko azaleran.

## Kanpo estekak

* Datuak: Q507854
* Multimedia: Karlstadt / Q507854
# Karluk (Alaska)

Karluk Ameriketako Estatu Batuetako erroldak esleitutako leku bat da. Kodiak Island Boroughn kokatuta dago, Alaska estatuan. 27 biztanle ditu, 149,861433 kilometro koadroko azaleran banatuta.

## Ikus, gainera

* Kodiak Island Borough

## Kanpo estekak

* Datuak: Q2497728
* Multimedia: Karluk, Alaska / Q2497728
# Karlsøy

Karlsøy Norvegiako udalerria da. Troms konderrian kokatua dago. 1046.92 km² ditu eta 2.404 biztanle ditu.

## Mugakideak

Honako udalerri hauekin egiten du muga:
Tromsø Lyngen Skjervøy

## Kanpo estekak

* Datuak: Q48728
* Multimedia: Karlsøy / Q48728
# Karlstad

Karlstad Suediako hiri bat da; Karlstad udalerriko hiriburua da, baita Värmlandeko konderrikoa eta Värmland probintziakoa ere. Besteak beste, Karlstad elizbarrutiko apezpiku-hiria da. Suediako hemezortzigarren hiririk handiena da. 2010ko erroldaren arabera 61.685 biztane ditu.

## Geografia

Vänern lakuaren ipar ertzean dago, Klarälven ibaiaren bokalean, urak lakuan isurtzerakoan eratzen duen deltan. Karlstadek hiri eguzkitsuaren ospea dauka, eta hiriko ikurretariko bat eguzkia da, irribarrez (irudia Lasse Sandbergek diseinatu zuen).

## Historia

Karlstadeko irlatxo batean Bikingoen Aroko Tingvalla izeneko kokalekua zegoen, orain dela 1000 urte baino lehenagokoa.
Hiriko merkataritza-gune izan zen, azoka. Karlos IX.a Suediakoak errege-hiri izendapena eman zion 1584. urteko martxoaren 5ean, baita "Karlstad" izena ere (Karlosen hiria). Horrekin batera, eskualdeko hiriburu izendatu zuen Karlstad, lur-eremu zabala emanez hiriari; are gehiago, Karlstaden erregeak beretzat etxea eraiki zuen, "Kungsgården". 1724-1730 bitartean, leku horretan Karlstadeko katedrala eraiki zuten.
Historian, Karlstaden lau sute handi izan dira; azkena 1865. urteko uztailaren 2an izan zen: bakarrik katedralak eta etxe batzuk iraun zuten zutik. Berreraikitzerakoan plan hipodamiko baten arabera egin zuten, kale zabalekin.
1905. urtean Noruega eta Suedia bereizi zirenean, hitzarmena Karlstaden negoziatu eta sinatu zuten.

## Klima

Datu klimatikoak (Karlstad, 2002-2015, extremes from 1901, precipitation 1961-1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 10.2 | 12.6 | 20.1 | 25.8 | 29.0 | 32.5 | 34.0 | 32.0 | 25.2 | 20.0 | 14.7 | 11.5 | 34.0 |
| Batez besteko tenperatura maximoa (°C) | -0.2 | 0.6 | 5.2 | 11.5 | 16.2 | 20.1 | 22.6 | 21.3 | 16.8 | 9.9 | 5.0 | 1.1 | 10.8 |
| Batez besteko tenperatura (ºC) | -2.6 | -2.3 | 0.9 | 6.1 | 10.9 | 14.7 | 17.6 | 16.5 | 12.3 | 6.5 | 2.5 | -1.6 | 6.7 |
| Batez besteko tenperatura minimoa (°C) | -5.1 | -5.2 | -3.3 | 0.8 | 5.6 | 9.4 | 12.7 | 11.7 | 7.7 | 3.1 | 0.1 | -4.3 | 2.7 |
| Erregistraturiko tenperatura minimoa (°C) | -32.5 | -36.0 | -26.9 | -18.4 | -5.0 | -1.8 | 3.5 | 1.0 | -5.0 | -12.0 | -19.9 | -28.0 | -36.0 |
| Pilatutako prezipitazioa (mm) | 46.1 | 32.8 | 38.8 | 39.0 | 43.9 | 56.3 | 65.4 | 76.1 | 73.0 | 70.7 | 72.6 | 50.7 | 665.3 |
| Eguzki orduak | 47 | 70 | 174 | 220 | 254 | 287 | 265 | 223 | 181 | 103 | 48 | 44 | 1916 |
| Iturria (1): ||||||||||||||
| Iturria (2): ||||||||||||||

## Kirolak

IF Boltic da hiriko bandy talde arrakastatsua. Munduko Bandy Kopa sei aldiz irabazi du eta Europakoa beste sei aldiz.

## Ondasun nabarmenak

* Karlstad.
* Udaletxea eta plaza nagusia.
* Karlstadeko katedrala.
* Hiriko antzokia.
* Ekialdeko zubia Klarälven ibaiaren gainean.
* Sola i Karlsta-ren estatua ibaiertzean.
* Vänern aintzira.

## Kanpo estekak

* Datuak: Q25457
* Multimedia: Karlstad / Q25457
# Karlstad udalerria

Karlstad Suediako udalerria da. Värmlandeko konderrian kokatua dago. 1517,74 km² ditu eta 89.429 biztanle ditu, hauetatik 61.685 Karlstad herriburuan.

## Mugakideak

Honako udalerri hauekin egiten du muga:
Hammarö udalerria Grums udalerria Kil udalerria Forshaga udalerria Hagfors udalerria Filipstad udalerria Storfors udalerria Kristinehamn udalerria Säffle udalerria

## Ondasun nabarmenak

* Karlstadeko udaletxea eta plaza nagusia.
* Karlstadeko katedrala.
* Ekialdeko zubia Klarälven ibaiaren gainean.
* Vänern aintzira.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q498453
* Multimedia: Karlstad Municipality / Q498453
# Karlstadeko katedrala

Karlstadeko katedrala (suedieraz: Karlstads domkyrka), Karlstad hiriko katedrala da.

## Historia

Hainbat katedral izan dira toki berean. Lehenengoa XIII mendean eraiki zen eta Karlstadeko diozesia eratzean katedral bihurtu zen. 1616an suak erre zuen eta bigarren katedral bat eraiki zen. Bigarren hau ere suak suntsitu zuen.
Gaur egungo katedrala 1723 eta 1730 artean eraiki zen estilo gotikoan. 1865ean sute handi bat izan zen Karlstaden eta katedralaren zati batzuk ere kaltetu ziren. Berrizte lanen ondoren itxura neoklasikoa hartu zuen.

## Kanpo estekak

* Datuak: Q737220
* Multimedia: Karlstads domkyrka / Q737220
# Karlstad (Minnesota)

Karlstad Minnesotako hiri bat da. Kittson konderrian kokatua dago. 2010ean 760 biztanle zituen, 3,96 kilometro koadrotan banatuta.

## Ikus, gainera

* Kittson konderria

## Kanpo estekak

* Datuak: Q1924672
# Karlstein am Main

Karlstein am Main Alemaniako udalerria da. Bavariako estatuan kokatuta dago, [[Aschaffenburg (barrutia)|Aschaffenburg]] barrutian. 2014an 7.905 biztanle zituen 12,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q506076
* Multimedia: Karlstein am Main / Q506076
# Karlum

Karlum Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 208 biztanle zituen 14,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q522890
* Multimedia: Karlum / Q522890